Kad zatražiti hitnu medicinsku pomoć 

Potražite znakove koji neposredno ukazuju* na COVID-19. 

Ako neko pokazuje bilo koji od ovih znakova, odmah zatražite 

hitnu medicinsku pomoć:

• Problemi s disanjem

• Neprekidan bol ili pritisak u grudima

• Novostečena zbunjenost

• Plavilo usana ili lica

• Nesposobnost buđenja ili ostajanja u budnom stanju

*Ova lista ne uključuje sve moguće simptome. Pozovite svog 

pružaoca medicinskih usluga u slučaju bilo kojih drugih 

ozbiljnih ili zabrinjavajućih simptoma.

Pozovite 911 ili unaprijed pozovite vašu lokalnu hitnu 

službu: Obavijestite operatera da tražite pomoć za nekog ko 

ima ili možda ima COVID-19.

CS 316120-AE 07/02/2020

cdc.gov/coronavirus

Ako ste bolesni, spriječite širenje bolesti COVID-19

Pristupačna verzija: https://www.cdc.gov/coronavirus/2019-ncov/if-you-are-sick/steps-when-sick.html

Ako imate COVID-19 ili mislite da možda imate COVID-19, pratite 

korake navedene u nastavku radi brige o sebi i pomoći kod zaštite 

drugih ljudi u vašem domu i zajednici.

Ostanite kod kuće, osim ako vam je potrebna 

medicinska njega. 

• Ostanite kod kuće. Kod većine ljudi koji imaju 

COVID-19 se radi o blažoj bolesti, tako da se 

mogu oporaviti kod kuće, bez medicinske 

njege. Ne napuštajte kuću, osim radi primanja medicinske 

njege. Ne posjećujte javne prostore.

• Čuvajte se. Odmarajte se i unosite tečnost. Uzimajte 

lijekove koji se mogu dobiti bez ljekarskog recepta, poput 

acetaminofena, da biste se bolje osjećali.

• Budite u kontaktu sa svojim ljekarom. Pozovite prije nego 

što potražite medicinsku njegu. Obavezno zatražite pomoć ako 

imate problema sa disanjem ili imate bilo koje druge znakove 

koji neposredno ukazuju na bolest ili ako mislite da se radi o 

hitnom slučaju.

• Izbjegavajte javni prevoz, dijeljenje vožnje s drugima ili 

vožnju taksijem.

U kući se odvojite od drugih ljudi i kućnih 

ljubimaca. 

• Boravite što je više moguće u određenoj 

prostoriji u kući, dalje od drugih ljudi i kućnih 

ljubimaca. Također bi trebali koristiti odvojeno 

kupatilo, ako je dostupno. Ako morate biti u blizini drugih ljudi 

ili životinja u kući ili napolju, nosite platneno pokrivalo za lice.

ɞ Pogledajte COVID-19 i životinje, ako imate pitanja 

o kućnim ljubimcima: https://www.cdc.gov/

coronavirus/2019-ncov/faq.html#COVID19animals

ɞ Dostupne su i dodatne smjernice za sve koji žive 

u ograničenom prostoru (https://www.cdc.gov/

coronavirus/2019-hj ncov/daily-life-coping/living-in-closequarters.html) i zajedničkim domaćinstvima (https://

www.cdc.gov/coronavirus/2019-ncov/daily-life-coping/

shared-housing/index.html).

Pratite svoje simptome.

• Simptomi bolesti COVID-19 uključuju 

groznicu, kašalj i nedostatak daha, ali 

mogu postojati i drugi simptomi.

• Pridržavajte se uputstava za njegu koja 

dobijete od svog pružaoca zdravstvenih usluga i lokalne 

zdravstvene službe. Vaše lokalne zdravstvene službe će dati 

uputstva za provjeru simptoma i informacije o izvještavanju.

Pozovite unaprijed prije nego što posjetite 

vašeg ljekara. 

• Pozovite unaprijed. Mnoge medicinske 

posjete za rutinsku njegu se odgađaju ili 

se obavljaju telefonom ili putem usluga 

telemedicine.

• Ako imate zakazanu posjetu ljekaru koja se ne može 

odgoditi, pozovite ljekarsku ordinaciju i recite im da imate 

ili možda imate COVID-19.

Ako ste bolesni, nosite platneno pokrivalo 

preko nosa i usta.

• Nosite platneno pokrivalo za lice koje 

prekriva nos i usta ako morate biti u blizini 

drugih ljudi ili životinja, uključujući kućne 

ljubimce (čak i kod kuće).

• Ne morate nositi platneno pokrivalo za lice ako ste sami. Ako 

ne možete nositi platneno pokrivalo za lice (na primjer zbog 

problema s disanjem), pokrijte usta dok kašljete i kišete na neki 

drugi način. Pokušajte držati udaljenost od najmanje 2 m (6 

stopa) od drugih ljudi. To će pomoći kod zaštite ljudi oko vas.

• Platnena pokrivala za lice ne smiju nositi mala djeca mlađa od 

2 godine, bilo ko ko ima probleme s disanjem ili osobe koje nisu 

u stanju skinuti pokrivalo bez pomoći.

Napomena: Za vrijeme pandemije bolesti COVID-19, medicinske 

zaštitne maske za lice su rezervirane za zdravstvene radnike i 

osoblje službi za hitne intervencije. Možda ćete morati napraviti 

platneno pokrivalo za lice od marame ili šala.
Pokrijte usta dok kašljete i kišete.

• Pokrijte usta i nos maramicom kad kašljete ili 

kišete.

• Odbacite korištene maramice u obloženu 

kantu za smeće.

• Odmah perite ruke sapunom i vodom, najmanje 20 sekundi. Ako 

sapun i voda nisu dostupni, čistite ruke sredstvom za dezinfekciju 

ruku na bazi alkohola koje sadrži najmanje 60% alkohola.

Često čistite ruke.

• Perite ruke često sapunom i vodom, najmanje 

20 sekundi. To je posebno važno nakon 

ispuhivanja nosa, kašljanja ili kihanja, odlaska u 

kupatilo te prije jela ili pripreme hrane.

• Koristite sredstvo za dezinfekciju ruku ako nisu dostupni sapun 

i voda. Koristite sredstvo za dezinfekciju ruku na bazi alkohola s 

najmanje 60% alkohola na svim površinama ruku i trljajte ruke 

jednu o drugu dok se ne osuše.

• Sapun i voda su najbolja opcija, pogotovo ako su vam ruke 

vidno prljave.

• Izbjegavajte dirati oči, nos i usta neopranim rukama.

Izbjegavajte dijeliti lične predmete 

u domaćinstvu.

• Ne dijelite posuđe, čaše za piće, šolje, pribor 

za jelo, peškire ili posteljinu s drugima u vašem 

domu.

• Nakon upotrebe te predmete temeljno operite sapunom i 

vodom ili ih stavite u perilicu posuđa.

Svakodnevno čistite sve površine visoke 

izloženosti dodiru.

• Čistite i dezinficirajte površine visoke 

izloženosti dodiru u vašoj „bolesničkoj sobi“ i 

kupatilu. Neko drugi može čistiti i dezinficirati 

površine u zajedničkim prostorijama, ali ne i 

vašu spavaću sobu i kupatilo.

• Ako njegovatelj ili neka druga osoba mora očistiti i 

dezinficirati spavaću sobu ili kupatilo bolesne osobe, neka to 

bude po potrebi. Njegovatelj/druga osoba mora nositi platneno 

pokrivalo za lice i pričekati što je duže moguće nakon što je 

bolesna osoba koristila kupatilo.

Površine visoke izloženosti dodiru uključuju telefone, daljinske 

upravljače, radne površine, stolove, kvake, ručke u kupatilu, WC šolje, 

tastature, tablete i noćne ormariće.

• Čistite i dezinficirajte mjesta na kojima može biti krvi, 

stolice ili tjelesnih tečnosti.

• Koristite sredstva za čišćenje i dezinfekcijska sredstva za 

domaćinstva. Očistite mjesto ili predmet sapunom i vodom 

ili drugim deterdžentom ako je zaprljano. Zatim upotrijebite 

dezinfekcijsko sredstvo za domaćinstvo.

ɞ Za sigurnu i efikasnu upotrebu proizvoda obavezno pratite 

uputstva na etiketi. Mnogi proizvodi preporučuju da se 

površina drži vlažnom nekoliko minuta radi sigurnog ubijanja 

mikroba. Mnogi preporučuju i mjere predostrožnosti kao 

što su nošenje rukavica i dobra ventilacija tokom korištenja 

proizvoda.

ɞ Većina dezinfekcijskih sredstava za domaćinstvo koje registrira 

EPA bi trebala biti efikasna.

Kad možete biti u blizini drugih nakon što ste 

imali ili vjerovatno imali COVID-19

Kad možete biti u blizini drugih (okončati kućnu 

izolaciju) zavisi od različitih faktora u različitim 

situacijama.

• Ja mislim ili znam da sam imao/la COVID-19 i imao/la sam 

simptome

ɞ Možete provoditi vrijeme s drugima nakon

§ 3 dana bez groznice 

I

§ poboljšanja simptoma 

I

§ 10 dana nakon prve pojave simptoma

ɞ U zavisnosti od preporuke vašeg pružaoca zdravstvenih usluga 

i dostupnosti testiranja, možda ćete se testirati da se provjeri 

imate još uvijek COVID-19. Ako se budete testirali, možete biti 

u blizini drugih ako nemate groznicu, simptomi su se poboljšali 

i dobijete dva negativna rezultata testa zaredom, s razmakom 

od najmanje 24 sata.

• Rezultat mog testa na COVID-19 je bio pozitivan, ali nisam 

imao/la nikakve simptome

ɞ Ako i dalje nemate simptome, možete provoditi vrijeme s 

drugima:

§ 10 dana nakon testa

ɞ U zavisnosti od preporuke vašeg pružaoca zdravstvenih usluga 

i dostupnosti testiranja, možda ćete se testirati da se provjeri 

imate još uvijek COVID-19. Ako se budete testirali, možete 

biti u blizini drugih ako dobijete dva negativna rezultata testa 

zaredom, s razmakom od najmanje 24 sata.

ɞ Ako razvijete simptome nakon pozitivnog rezultata testa, 

pratite gore navedena uputstva pod stavkom „Ja mislim ili 

znam da sam imao/la COVID i imao/la sam simptome“.

cdc.gov/coronavirus